কার্ডিয়াক রিস্ক ইন দ্য ইয়ং

কার্ডিয়াক রিস্ক ইন দ্য ইয়ং একটি মানবতাবাদী দাতব্য সংস্থা যা তরুণদের আকস্মিক হৃদরোগে মৃত্যু (Young Sudden Cardiac Death - YSCD) এবং আকস্মিক অ্যারিথমিক ডেথ সিনড্রোম (Sudden Arrhythmic Death Syndrome - SADS বা SDS) সম্পর্কে সচেতনতা বৃদ্ধিতে সহায়তা করে। অ্যালিসন কক্স এমবিই ১৯৯৫ সালের মে মাসে সংস্থাটি প্রতিষ্ঠা করেন। এর প্রধান কার্যালয় যুক্তরাজ্যে অবস্থিত।

এই দাতব্য সংস্থাটি YSCD-এর শিকার হওয়া তরুণদের পরিবারের পাশে দাঁড়ায়, কার্ডিয়াক টেস্টিং কর্মসূচির মাধ্যমে তরুণদের হৃদযন্ত্রের স্ক্রিনিং বা পরীক্ষা-নিরীক্ষার ব্যবস্থা করে এবং চিকিৎসা সংক্রান্ত গবেষণায় অবদান রাখে।

 উদ্দেশ্যসমূহ 

 সচেতনতা বৃদ্ধি: সাধারণ জনগণের মধ্যে তরুণদের আকস্মিক হৃদরোগে মৃত্যু (YSCD) সম্পর্কে সচেতনতা বৃদ্ধি করা
 পারিবারিক সহায়তা: ক্ষতিগ্রস্ত পরিবারগুলোকে উপযুক্ত সহায়তা প্রদান করা, যার মধ্যে বিশেষজ্ঞ কার্ডিয়াক প্যাথলজি সেবা অন্তর্ভুক্ত
 প্রাথমিক রোগ নির্ণয়: তরুণদের জন্য কার্ডিয়াক স্ক্রিনিং সহজলভ্য করার মাধ্যমে রোগটি তাড়াতাড়ি নির্ণয়ের হার বৃদ্ধি করা
 চিকিৎসা ব্যবস্থার উন্নয়ন: হৃদরোগে আক্রান্ত হিসেবে চিহ্নিত তরুণদের জন্য চিকিৎসা ব্যবস্থা আরও উন্নত করা
 গবেষণা: তরুণদের আকস্মিক হৃদরোগে মৃত্যু নিয়ে আরও গবেষণা এগিয়ে নিয়ে যাওয়া

CRY-এর ২০১৫ সালের সাধারণ নির্বাচনের ইশতেহারে বলা হয়েছে:"সচেতনতা, সহায়তা এবং স্ক্রিনিংয়ের মাধ্যমে বহু মৃত্যু প্রতিরোধ করা যেতে পারে, এবং এই রোগগুলি নিয়ে গবেষণা করাই হবে হৃদরোগ বিষয়ক জ্ঞান সরবরাহের মূল চাবিকাঠি যা এই তরুণ জীবনগুলি বাঁচাতে অত্যন্ত গুরুত্বপূর্ণ।"

 কার্যক্রম 

 সহায়তা 
CRY প্রশিক্ষণপ্রাপ্ত স্বেচ্ছাসেবী সহায়তাকারী, মানসিক স্বাস্থ্য কাউন্সিলর এবং বিশেষজ্ঞ চিকিৎসক নেটওয়ার্কের মাধ্যমে আকস্মিক মৃত্যুর শিকার হওয়া শোকগ্রস্ত পরিবারগুলোকে সহায়তা করে। এছাড়াও সংস্থাটি তাদের myheart নেটওয়ার্কের মাধ্যমে অনলাইনে হৃদরোগে আক্রান্ত তরুণদের সহায়তা ও নিয়মিত মিটিংয়ের ব্যবস্থা করে।

 স্ক্রিনিং ও পরীক্ষা 
CRY নিয়মিত যুক্তরাজ্য জুড়ে ১৪ থেকে ৩৫ বছর বয়সী ব্যক্তিদের জন্য ভর্তুকিযুক্ত ইসিজি স্ক্রিনিং ক্লিনিক পরিচালনা করে। এই আয়োজনগুলির বেশিরভাগই শোকাহত পরিবারগুলির অর্থায়নে পরিচালিত হয় এবং জনসাধারণের জন্য বিনামূল্যে সেবা প্রদান করে থাকে।

 গবেষণা ও বিশেষায়িত কেন্দ্র 
দাতব্য সংস্থাটি লন্ডনের সেন্ট জর্জ'স হাসপাতালে যুক্তরাজ্যের একটি বিশেষায়িত কেন্দ্র 'CRY সেন্টার ফর কার্ডিয়াক প্যাথলজি'কে (CRY CCP) অর্থায়ন করে। এই কেন্দ্রের পরিচালক হলেন অধ্যাপক মেরি শেপার্ড। মৃত্যুর কারণ যদি অনিশ্চিত থাকে এবং মৃতের বয়স ৩৫ বা তার কম হয়, তবে এই কেন্দ্রে প্যাথলজি সেবা বিনামূল্যে প্রদান করা হয়। এছাড়াও সংস্থাটির অর্থায়নে একই হাসপাতালে আরেকটি বিশেষায়িত কেন্দ্র 'CRY সেন্টার ফর ইনহেরিটেড কার্ডিওভাসকুলার ডিজিজ অ্যান্ড স্পোর্টস কার্ডিওলজি' পরিচালিত হয়। অধ্যাপক সঞ্জয় শর্মা, যিনি লন্ডন ম্যারাথনের মেডিক্যাল ডিরেক্টর এবং প্রফেসর মাইকেল পাপাডাকিস CRY-এর পরামর্শদাতা কার্ডিওলজিস্ট হিসেবে আছেন এবং তাদের গবেষণা কর্মসূচির নেতৃত্ব দেন।

পরিধি
CRY নিম্নলিখিত হৃদরোগ এবং অবস্থাগুলি সম্পর্কে তথ্য সরবরাহ করে:

 হাইপারট্রফিক কার্ডিওমায়োপ্যাথি (HCM)
 অ্যারিথমোজেনিক রাইট ভেন্ট্রিকুলার ডিসপ্লাসিয়া (ARVC)
 ডাইলেটেড কার্ডিওমায়োপ্যাথি (DCM)
 রেস্ট্রিক্টিভ কার্ডিওমায়োপ্যাথি (RCM)
 মায়োকার্ডাইটিস (Myocarditis)
 করোনারি আর্টারি ডিজিজ (CAD)
 আয়ন চ্যানেলোপ্যাথি (Ion Channelopathies) – লং কিউটি সিনড্রোম (Long QT syndrome, যার মধ্যে অন্তর্ভুক্ত আছে: জারভেল এবং ল্যাং-নিলসেন সিনড্রোম ও রোমানো-ওয়ার্ড সিনড্রোম), ব্ৰুগাডা, লেভ–লেনেগ্রে'স সিনড্রোম 
 উলফ-পার্কিনসন-হোয়াইট সিনড্রোম (WPW)
 করোনারি আর্টারি অ্যানোমালি (CAAs)
 মারফান সিনড্রোম
 অন্যান্য কার্ডিয়াক অবস্থা - এন্ডোকার্ডিয়াল ফাইব্রোইলাস্টোসিস (EFE), টাকিকার্ডিয়া, অ্যান্টিবায়োটিক প্রোফাইলাক্সিস, ইওসিনোফিলিক গ্রানুলোমাটোসিস উইথ পলিঅ্যাঞ্জাইটিস, রাইট বান্ডেল ব্রাঞ্চ ব্লক, কাওয়াসাকি রোগ

 ডাকটিকিট ক্যাম্পেইন 
২০০৪ সালের ১৫ জুলাই CRY তাদের জাতীয় ডাকটিকিট ক্যাম্পেইন চালু করে। প্রতি সপ্তাহে রোগ নির্ণয় না হওয়ায় হৃদরোগের কারণে যে আটজন তরুণ মারা যায়, তাদের ছবি ব্যবহার করে এই মর্মান্তিক বিষয়টি তুলে ধরা হয়। এই ক্যাম্পেইনটি ওয়েস্টমিনস্টারে একটি সংসদীয় অধিবেশনে উপস্থাপনের মাধ্যমে শুরু হয়েছিল। ২০০৪ সালের আগস্ট মাস থেকে এই ডাকটিকিটকে দক্ষিণ পশ্চিম, উত্তর পূর্ব, দক্ষিণ, উত্তর পশ্চিম, স্কটল্যান্ড এবং ওয়েলস-এর মতো বিভিন্ন অঞ্চল-ভিত্তিক সংস্করণ হিসেবে পুনরায় চালু করা হয়। ২০০৯ সালের ফেব্রুয়ারি মাসে পোস্টকার্ড ক্যাম্পেইনটি "সপ্তাহে ১২ জনের" তথ্য দিয়ে হালনাগাদ করা হয় এবং এটি এখনও শনাক্ত না হওয়া হৃদরোগে আক্রান্ত তরুণদের সংখ্যা সম্পর্কে জনসাধারণের দৃষ্টি আকর্ষণ করে চলেছে।

 পৃষ্ঠপোষক 
CRY-কে সমর্থনকারী এবং এর সাথে যুক্ত উল্লেখযোগ্য ব্যক্তিত্বদের তালিকা :

 স্যার ইয়ান বোথাম: ইংল্যান্ডের প্রাক্তন ক্রিকেটার, CRY-এর সম্মানিত প্রেসিডেন্ট
 রব অ্যান্ড্রু: ইংল্যান্ড রাগবি ইউনিয়ন আন্তর্জাতিক দলের প্রাক্তন খেলোয়াড়
 জন ব্যারোম্যান: অভিনেতা, গায়ক, নৃত্যশিল্পী, মিউজিক্যাল থিয়েটার পারফর্মার, লেখক এবং টেলিভিশন ব্যক্তিত্ব
 জেরেমি বেটস: প্রাক্তন ব্রিটিশ টেনিস খেলোয়াড়
 বেন ব্রাউন: বিবিসি-এর সাংবাদিক
 ক্লাইভ ক্লার্ক: প্রাক্তন পেশাদার ফুটবলার
 জেমস ক্র্যাকনেল: প্রাক্তন ব্রিটিশ রোয়ার, দুইবার অলিম্পিকে স্বর্ণপদক বিজয়ী
 ব্রায়ান ডুহার: প্রাক্তন টায়রন গেলিক দলের ফুটবল খেলোয়াড়
 নিক ইস্টার: হার্লেকুইনস এবং ইংল্যান্ড দলের রাগবি খেলোয়াড়
 জনি ইভান্স: ওয়েস্ট ব্রমউইচ অ্যালবিওন এবং উত্তর আয়ারল্যান্ডের ফুটবলার
 ব্যারোনেস ইলোরা ফিনলে: হাউজ অফ লর্ডসের স্বতন্ত্র ক্রসবেঞ্চ সদস্য
 সাইমন হ্যালিডে: প্রাক্তন ইংল্যান্ড রাগবি ইউনিয়ন আন্তর্জাতিক খেলোয়াড়
 ক্যাথরিন হ্যারিস: ন্যাশনাল অপেরা স্টুডিওর পরিচালক, সোপরানো শিল্পী
 মাইকেল হোয়ি: পেশাদার গল্ফার
 জন ইনভারডেল: বিবিসি স্পোর্টস উপস্থাপক এবং সাংবাদিক
 টম জেমস: ব্রিটিশ রোয়ার, দুইবার অলিম্পিকে স্বর্ণপদক বিজয়ী
 প্যাট জেনিংস: উত্তর আয়ারল্যান্ডের প্রাক্তন গোলরক্ষক
 রবার্ট জোনস: ওয়েলস রাগবি ইউনিয়ন কোচ এবং প্রাক্তন খেলোয়াড়
 রব কি: কেন্ট কাউন্টি ক্রিকেট ক্লাবের প্রাক্তন অধিনায়ক, ইংল্যান্ডের ক্রিকেটার
 পিক্সি লট: গায়িকা, গীতিকার এবং অভিনেত্রী
 এমিলি মেইটলিস: বিবিসি নিউজ উপস্থাপক
 গ্রেম ম্যাকডাওয়েল: পেশাদার গল্ফার, ইউএস ওপেন বিজয়ী এবং রাইডার কাপ খেলোয়াড়
 অধ্যাপক উইলিয়াম ম্যাককেনা: কার্ডিওলজির অধ্যাপক
 লি মিয়ার্স: প্রাক্তন ইংল্যান্ড রাগবি ইউনিয়ন আন্তর্জাতিক খেলোয়াড়
 বিল নিলি: এনবিসি-এর চিফ গ্লোবাল করেসপন্ডেন্ট
 লরেন্স ওকোয়ি: ব্রিটিশ অলিম্পিক অ্যাথলেট, গ্রেট ব্রিটেনের পুরুষদের ডিসকাস রেকর্ডধারী, আমেরিকান ফুটবল খেলোয়াড়
 ফিল প্যাকার: ব্রিটিশ সশস্ত্র বাহিনীর প্রাক্তন মেজর, তরুণদের সাহায্যকারী দাতব্য সংস্থাগুলির জন্য তহবিল সংগ্রহকারী
 স্যার স্টিভেন রেডগ্রেভ: প্রাক্তন ব্রিটিশ রোয়ার, পাঁচবার অলিম্পিকে স্বর্ণপদক বিজয়ী
 জো রুট: ইংল্যান্ড এবং ইয়র্কশায়ারের ক্রিকেটার
 অ্যান্ডি স্কট: প্রাক্তন পেশাদার ফুটবল খেলোয়াড় এবং ম্যানেজার
 রজার টেলর: প্রাক্তন ব্রিটিশ টেনিস খেলোয়াড়
 অধ্যাপক গেটানো থিয়েনে: কার্ডিওলজির অধ্যাপক
 গ্রেগর টাউনসেন্ড: প্রাক্তন স্কটল্যান্ড রাগবি ইউনিয়ন আন্তর্জাতিক খেলোয়াড়
 অ্যান্ড্রু ট্রিগস হজ: গ্রেট ব্রিটেন রোইং, দুইবার অলিম্পিকে স্বর্ণপদক বিজয়ী
 ডেভিড ওয়ালিয়ামস: কমেডি অভিনেতা এবং টিভি ব্যক্তিত্ব
 ম্যাট ওয়েলস: গ্রেট ব্রিটেন রোইং, অলিম্পিকে ব্রোঞ্জ পদক বিজয়ী
 রে উইলকিন্স: প্রাক্তন ইংল্যান্ড আন্তর্জাতিক ফুটবলার
 স্যার ক্লাইভ উডওয়ার্ড: বিশ্বকাপজয়ী ইংল্যান্ড রাগবি ইউনিয়ন কোচ, ব্রিটিশ অলিম্পিক অ্যাসোসিয়েশনের এলিট পারফরম্যান্স পরিচালক

 তথ্যসূত্র 

 বহিঃসংযোগ 

 Cardiac Risk in the Young

বিষয়শ্রেণী:১৯৯৫-এ যুক্তরাজ্যে প্রতিষ্ঠিত
বিষয়শ্রেণী:১৯৯৫-এ প্রতিষ্ঠিত সংগঠন